《东风齐着力》
清代·陆求可

波撼盂城，气蒸淮楚，千顷汪汪。虚无空阔，彷佛似潇湘。

阵阵凫鹥散乱，任渔艇、短曲无腔。微茫里、昼眠估客，风送牙樯。

岁岁叹沧桑。波臣怒、如今不受堤防。秋风瓠子，何处稻粳香。

斗大孤城国士，可曾见、湖内珠光。金堤上，鸠形鹄面，泪落苍茫。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。